CELEX: 62020TN0660
Language: fi
Date: 2020-11-04 00:00:00
Title: Asia T-660/20: Kanne 4.11.2020 – Zhejiang Beyondsun Green Energy Technology v. komissio

21.12.2020   
            
            
               FI
            
            
               Euroopan unionin virallinen lehti
            
            
               C 443/29
            
         
      Kanne 4.11.2020 – Zhejiang Beyondsun Green Energy Technology v. komissio
      (Asia T-660/20)
      (2020/C 443/34)
      Oikeudenkäyntikieli: englanti
      
         Asianosaiset
      
      
         Kantaja: Zhejiang Beyondsun Green Energy Technology Co. Ltd (Huzhou, Kiina) (edustajat: asianajajat Y. Melin ja B. Vigneron)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Zhejiang Trunsun Solar Co Ltd:n laatimien, täytäntöönpanoasetuksella (EU) 2017/1570 kumottua sitoumusta rikkoneiden laskujen mitätöinnistä 24.8.2020 annetun komission täytäntöönpanoasetuksen (EU) 2020/1216,
               
            
                  —
               
               
                  velvoittamaan komission ja komissiota menettelyssä mahdollisesti tukevat väliintulijat korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan komissio on arvioinut ilmeisen virheellisesti asian tosiseikkoja ja rikkonut polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1036 8 artiklaa sekä muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1037 13 artiklaa ja erityisesti 9 artiklaa katsoessaan, että kantaja rikkoi ehtoja sitoumuksessa, josta komissio ja CCCME muun muassa kantajan puolesta olivat sopineet. Kantaja ei rikkonut kyseiseen sitoumukseen perustuvia sitoumuksiaan laatiessaan muuttuvan tullin mukaisen vähimmäistuontihinnan mukaisesti kauppalaskuja, joissa oli tarkistettu hinta, sellaisten tuontitavaroiden osalta, jotka oli luovutettu vapaaseen liikkeeseen asetuksen, jolla kumottiin sitoumus ja otettiin käyttöön muuttuvan tullin mukainen vähimmäistuontihinta, voimaantulon eli 1.10.2017 jälkeen.
               
            
                  2)
               
               
                  Toinen kanneperuste, joka esitetään toissijaisesti ja jonka mukaan on niin, että vaikka kantaja olisi rikkonut sitoumusta – mikä ei kuitenkaan pidä paikkaansa – komissio toimi lainvastaisesti todetessaan, että asianomaiset laskut ovat mitättömiä, ja kantaessaan niistä tulleja, koska komission toimivaltuudet, joihin se vetoaa, ovat joko päättyneet ja/tai ne on peruutettu. Tämä johtuu siitä, että täytäntöönpanoasetuksen (EU) N:o 1238/2013 ja (EU) N:o 1239/2013 voimassaolo päättyi 7.12.2015 (kummankin asetuksen 5 artiklan nojalla). Myös täytäntöönpanoasetuksen (EU) N:o 2017/367 ja (EU) N:o 2017/366 voimassaolo päättyi 3.9.2018 (kummankin asetuksen 6 artiklan nojalla). Täytäntöönpanoasetuksen (EU) N:o 2017/367 2 ja 3 artikla ja täytäntöönpanoasetuksen (EU) N:o 2017/366 2 ja 3 artikla oli joka tapauksessa kumottu jo komission täytäntöönpanoasetuksen (EU) 2017/1570 1 artiklan 4 ja 5 kohdalla sekä 3 artiklan 3 ja 4 kohdalla.
               
            
                  3)
               
               
                  Kolmas kanneperuste, joka esitetään myös toissijaisesti ja jonka mukaan on niin, että vaikka kantaja olisi rikkonut sitoumusta ja jos unionin tuomioistuin ei hyväksy sitä, että komission käyttämät toimivaltuudet oli kumottu ja peruutettu, kun riidanalainen asetus annettiin, komissio rikkoi polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1036 8 artiklan 1, 9 ja 10 kohtaa sekä 10 artiklan 5 kohtaa ja muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1037 13 artiklan 1, 9 ja 10 kohtaa sekä 16 artiklan 5 kohtaa, kun se mitätöi sitoumuslaskuja ja määräsi tullin kantamaan tulleja taannehtivasti.